Կրթահամալիրի հանրակրթական դպրոցների 2012-2013 ուստարվա նախակրթարանների, 1-8-րդ, 10-11-րդ դասարանների սովորողների դասարանից դասարան փոխադրման և ուսումնական պարապմունքների ավարտի մասին

Հիմք ընդունելով կրթահամալիրի հանրակրթական դպրոցների 2012-2013 ուստարվա ուսումնական պլանները, ուսումնառության պայմանագրերը և կրթահամալիրի ուսումնական օրացույցը`

1. հաստատել, որ.
* հանրակրթական դպրոցների 1-8-րդ, 10-11-րդ դասարաններում հաստատված ժամանակացույցով և դասացուցակով ուսումնական պարապմունքների վերջին օրը մայիսի 24-ն է.
* ամառային ուսումնական ճամբարները գործում են մայիսի 29-ից հունիսի 14-ը. ճամբարների բացումը մայիսի 29-ին, ժամը 9:00, փակումը՝ հունիսի 14-ին, ժամը 15:15.
* հաստատել հունիս ամսվա ուսումնական ամենամյա փառատոների, ստուգատեսների, ուսումնական այլ միավորող նախագծերի ծրագրերը (հավելված 1-5), այդ թվում`
* «Անտիվիրուս-հակաբացիլ 2013» և «Երգող դպրոց, երգող դասարան» երաժշտական ստուգատես. պատասխանատու` Հարություն Թոփիկյան, երաժշտության դասավանդողներ.
* մեդիափառատոն-թատերական փառատոն. պատասխանատու` Քնարիկ Ներսիսյան, Միշա Ավդալյան, Անի Սարգսյան, Արմեն Խաչատրյան
* «Մեր բակը պարտեզ», «Շրջակա միջավայրի օրը» ստուգատես. պատասխանատու` Մարթա Ասատրյան, Էմանուել Ագջոյան
* «Վահան Ասատրյան» մարզատոն. պատասխանատու` Դավիթ Ֆահրադյան
* թարգմանչական ստուգատես. պատասխանատու` Յուրա Գանջալյան, օտար լեզուների դասավանդողներ։
1. ճամբարի պետեր նշանակել Լուսինե Փաշայանին (Նոր դպրոց), Տաթև Բլեյանին (Դպրոց-պարտեզ), Լիլիթ Բաբայանին (Գեղարվեստի կրտսեր դպրոց), Սրբուհի Աղաբաբյանին (Հիմնական դպրոց), Լուսինե Բուշին (Միջին դպրոց), Մարիամ Աբովյանին (ավագ դպրոց-վարժարան), Մարթա Ասատրյանին (Արհեստագործական ավագ դպրոց), Գայանե Առաքելյանին (Գեղարվեստի ավագ դպրոց):
2. Հաստատել ճամբարի պետերի ներկայացրած աշխատակարգերը (հավելված 6-13)։
3. Ճամբարում նախապատրաստել «Ուսումնական ամառ» նախագծերի մշակումը և իրականացումը։
4. Ճամբարները գործում են երկուշաբթի-ուրբաթ, ժամը 9:00-17:00։
5. Նախադպրոցականների «Ամառային պարտեզը» գործում է հունիսի 1-ից օգոստոսի 31-ը: Նախադպրոցական սաները արձակուրդ գնում են ըստ սահմանված կարգի: Աիդա Պետրոսյանի ներկայացմամբ հաստատել «ամառային պարտեզ» ծրագիրը։
6. Քոլեջի 1-ին, 2-րդ կուրսերի ուսանողները քոլեջի ղեկավարի բաշխմամբ մասնակցում են ճամբարների գործունեությանը հանրակրթական դպրոցների ճամբարներում` որպես ճամբարի ղեկավարի օգնականներ:
7. Ճամբարներում սնունդը կազմակերպել կրթական օբյեկտներում ճամբարի պետերի սահմանած կարգով` ծնողական միջոցներով։
8. Կրտսեր դպրոցների ճամբարների ծրագրում ներառել 4-րդ, 6-րդ դասարանցիների ուսումնական կարողությունների գնահատման ստուգատեսները: Կրթական ծրագրերի, գնահատման ծառայության և հեղինակային ծրագրերի կենտրոնի ղեկավարների ներկայացմամբ հաստատել ստուգատեսի կարգը և ծրագիրը:
9. Ճամբարի ղեկավարները mskh.am-ում հունիսի 15-16-ին կազմակերպում են ճամբարների գործունեության առցանց ամփոփում և ամառային ճամբարների նախագծերի քննարկում:
10. Սույն հրամանին անհատապես ծանոթացնել բոլոր սովորողներին, նրանց ծնողներին, կրթահամալիրի աշխատողներին:

Կրթահամալիրի տնօրեն՝ Ա. Բլեյան